lukasjanek/skquad huggingface dataset:
Lübeck

V roku 1226 cisár Fridrich II. Hohenstaufský povýšil mesto na slobodné ríšske mesto a súčasné územie mesta sa stalo až do 31. marca 1937 hlavnou časťou novovzniknutého mestského štátu Slobodné a hanzové mesto Lübeck, ktorý bol od roku 1871 spolkovou krajinou Nemeckého cisárstva. V 14. storočí sa stal Lübeck najmocnejším členom obchodnej organizácie Hanza a bol označovaný ako "Kráľovná hanzy". V rokoch 1806 - 1810 Lübeck okupovalo Francúzske cisárstvo, a následne nim bol 13. decembra 1810 anektovaný a od 1. januára 1811 do roku 1813 začlenený do novovytvoreného francúzskeho departementu Bouches-de-l'Elbe. Od 1. apríla 1937 je súčasťou Šlezvicka-Holštajnska.

Otázka: V ktorom roku povýšil cisár Fridrich II . Hohenstaufský Lübeck na slobodné ríšske mesto ?
Odpoveď: V roku 1226

Otázka: Kedy okupovalo mesto Lübeck Francúzske cisárstvo ?
Odpoveď: . V rokoch 1806 - 1810

Otázka: Ako bolo mesto Lübeck označované od 14 . storočia ?
Odpoveď: Kráľovná hanzy

Otázka: Ako sa volal mestský štát ktorého hlavnou časťou bolo mesto Lübeck až do 31 . marca 1931 ?
Odpoveď: Slobodné a hanzové mesto Lübeck
Lübeck



Územie dnešného Lübecku bolo osídlené po skončení poslednej doby ľadovej. V oblasti sa nachádza niekoľko neolitických dolmenov. Okolo roku 700 bolo územie dnešného Lübecku osídlené Slovanmi, po príchode ktorých predošlé germánske obyvateľstvo odišlo na západ. Začiatkom 9. storočia odtiaľto Karol Veľký vyhnal Sasov, ktorí sa postavili jeho pokusom o ich christianizáciu, a na ich miesto priviedol svojich spojencov Polabských Slovanov. Na brehu rieky Travy asi 4 km severne od dnešného centra Lübecku založili osadu Liubici, ktorá sa v 10. storočí stala najdôležitejším sídliskom Obodritského zväzu a bol tu postavený hrad. V roku 1128 bola Liubicu vypálil pohanský rujanský kmeň Ránov. Moderné mesto Lübeck založil v roku 1143 Adolf II., gróf zo Schauenburgu a Holštajnska, ako nemeckú osadu na riečnom ostrove Bucu. Založil tu nový hrad, o ktorom sa zmieňuje prvý raz v roku 1147 Helmold. V roku 1158 Adolf odstúpil hrad Henrichovi Levovi. Po Henrichovom páde v roku 1181 sa stal Lübeck na osem rokov slobodným ríšskym mestom. Fridrich I. Barbarossa postavil do čela mesta vládnucu radu, ktorá tu bola až do 19. storočia. Ovládali ju obchodníci, zásluhou ktorých potom po stáročia lübeckej politike dominovali obchodné záujmy. Mesto a hrad potom striedavo vlastnilo niekoľko držiteľov. Do roku 1192 bol Lübeck súčasťou Saského vojvodstva, potom patril do roku 1217 k Holštajnskému grófstvu, nakoniec do bitky pri Bornhövede v roku 1227 bol súčasťou Dánska. Okolo roku 1200 sa stal lübecký prístav hlavným prístavom pre kolonistov, ktorí odtiaľ vyplávali do pobaltských území dobytých Livonským rádom a neskôr Rádom nemeckých rytierov.

Otázka: Kým bolo územie dnešného Lübecku osídlené okolo roku 700 ?
Odpoveď: Slovanmi

Otázka: Koho vyhnal Karol Veľký v 9 . storočí z územia dnešného Lübecku ?
Odpoveď: Sasov

Otázka: V ktorom roku bolo založené mesto Lübeck ?
Odpoveď: v roku 1143
Thoukydides

Preslávil sa ako historik svojej doby, v ktorej zúrila peloponézska vojna. Roku 424 pred Kr. bol zvolený za jedného z desiatich stratégov. Bol to prvý historik, ktorý pri písaní dejín odmietol zdôvodňovať ľudské zlyhania zásahmi bohov, na rozdiel od svojho predchodcu Herodota. Thukydides sa zaoberal aj ekonomickými aspektmi vojny. Ako prvý historik vôbec dôsledne overoval fakty a v prípade nejasnosti uvádzal i rozporné verzie. Často cituje štátne zmluvy, ktoré sa zachovali i z iných prameňov, vďaka čomu je považovaný za veľmi spoľahlivý zdroj. Ako prvý zaviedol časové datovanie udalostí podľa olympiád. Dovtedy sa datovalo podľa najdôležitejších úradníkov v jednotlivých mestách čo bolo veľmi neprehľadné. Za najdôležitejšiu časť jeho diela je považovaná prvá kniha Dejín. Popisuje tu udalosti o ktorých sa nezachovali žiadne iné alebo len útržkovité správy.

Otázka: Kedy bol Thoukydides zvolený za stratéga ?
Odpoveď: Roku 424 pred Kr

Otázka: Čím sa preslávil Thoukydides v práci historika ?
Odpoveď: Ako prvý historik vôbec dôsledne overoval fakty a v prípade nejasnosti uvádzal i rozporné verzie

Otázka: V čom sa odlišuje Thoukydides od Herodota ?
Odpoveď: pri písaní dejín odmietol zdôvodňovať ľudské zlyhania zásahmi bohov, na rozdiel od svojho predchodcu Herodota

Otázka: Vďaka čomu je Thoukydides považovaný za spoľahlivého historika ?
Odpoveď: Často cituje štátne zmluvy, ktoré sa zachovali i z iných prameňov, vďaka čomu je považovaný za veľmi spoľahlivý zdroj

Otázka: Aké datovanie zaviedol Thoukydides ?
Odpoveď: Ako prvý zaviedol časové datovanie udalostí podľa olympiád
Thoukydides

Bol veľmi zámožný, zmýšľaním umiernený aristokrat. Za jediné spoľahlivé údaje z jeho života sa považujú osobné zmienky v jeho diele. Preto vieme, že na začiatku peloponézskej vojny musel byť skoro dospelý a sám uvádza, že ju prežil celú. Zomrel krátko po jej skončení, pretože svoje dielo nedotiahol až do záverečného pádu Atén, i keď sa o tejto udalosti zmieňuje. Pravdepodobne zomrel pred rokom 399 pred Kr., pretože evidentne nevedel o udalostiach z tohto roku, začiatku Korintskej vojny. Bezpochyby mal vzťah k Trácii – meno jeho otca je jednoznačne trácke a vieme, že mal právo v tejto oblasti ťažiť zlato. Tvrdenia o jeho kráľovskom pôvode sú považované za pochybné. V štrnástom roku vojny velil aténskemu loďstvu dislokovanému v južnej Trácii. Po ťažení spartského vojvodcu Brásida nedokázal zabrániť pádu strategicky významného mesta Amfipolis, za čo bol poslaný do vyhnanstva. Do mesta sa vrátil až po porážke Atén.

Otázka: Aké postavenie v spoločnosti mal Thoukydides ?
Odpoveď: Bol veľmi zámožný, zmýšľaním umiernený aristokrat

Otázka: Aké údaje zo života Thoukydida máme v súčasnosti ?
Odpoveď: Za jediné spoľahlivé údaje z jeho života sa považujú osobné zmienky v jeho diele

Otázka: Kedy pravdepodobne zomrel Thoukydides ?
Odpoveď: Pravdepodobne zomrel pred rokom 399 pred Kr

Otázka: Prečo bol Thoukydides poslaný do vyhnanstva ?
Odpoveď: Po ťažení spartského vojvodcu Brásida nedokázal zabrániť pádu strategicky významného mesta Amfipolis, za čo bol poslaný do vyhnanstva
Thoukydides

Jeho celé meno poznáme vďaka Plutarchovi, ktorý ho zaznamenal z jeho náhrobného nápisu:„Syn Olorov z domu Halimús“. Jeho hrob bol situovaný v severozápadnom rohu Akropole v areáli rodu Kimonov do ktorého patril okrem iných i Miltiades, víťaz z bitky pri Maratóne, takže s určitosťou bol s nimi v príbuzenskom vzťahu. To mu umožňovalo vidieť do politických plánov aténskych špičiek, hlavne Periklových politických odporcov. Vo svojom diele sa zmieňuje o ich imperialistických plánoch zahŕňajúcich dobytie Sicílie, Kartága i Itálie. Uvádza, že po svojom vyhnanstve mal lepšie informácie o činnosti Peloponézskeho spolku.

Otázka: Kde sa nachádza hrob Thoukydida ?
Odpoveď: Jeho hrob bol situovaný v severozápadnom rohu Akropole v areáli rodu Kimonov

Otázka: Odkiaľ poznáme celé meno Thoukydida ?
Odpoveď: Jeho celé meno poznáme vďaka Plutarchovi, ktorý ho zaznamenal z jeho náhrobného nápisu:„Syn Olorov z domu Halimús“

Otázka: Do akého rodu patril Miltiades ?
Odpoveď: rodu Kimonov
Kolínsky dóm

V roku 1560 sa stavebné práce pre nedostatok peňazí zastavili, ale vtedy už boli položené základy celej stavby. Stĺpy priečnej a pozdĺžnej lode stáli pod provizórnymi strechami, západná fasáda s dvoma vežami bola nedokončená. Až 19. storočie utvorilo predpoklady na obnovenie stavebnej činnosti na katedrále (od r. 1842). Vplyvom oslobodzovacích vojen sa prebudilo národné cítenie, dodatočne sa uvedomoval (zdanlivo) národný ráz stredovekej gotiky a katedrála sa pokladala za symbol zjednoteného Nemecka, za akýsi druh národnej svätyne.

Otázka: V ktorom roku sa stavebné práce na Kolínskom dome pre nedostatok peňazí zastavili ?
Odpoveď: V roku 1560

Otázka: Z akého dôvodu sa v roku 1560 stavebné práce na Kolínskom dome zastavili ?
Odpoveď: pre nedostatok peňazí

Otázka: Za aký symbol sa v Nemecku pokladal Kolínsky dóm ?
Odpoveď: za symbol zjednoteného Nemecka, za akýsi druh národnej svätyne.

Otázka: Čo bolo postavené na Kolínskom dóme v roku 1560 , keď sa stavebné práce zastavili ?
Odpoveď: boli položené základy celej stavby
Jozue (prorok)

Pôvodom hebrejské meno יהושע (Jošua) s častou variáciou hebrejského písmena Vav (ו) nasledujúce po Shin (ש), umožňuje chybné čítanie a výslovnosť tohto mena, ako je יְהוֹשֵׁעַ (Jošea), pôvodne jeho meno bolo Hošea (pred zmenou po Mojžišovom odporúčaní na Jošua). Napriektomu, použitie vlastného spôsobu čítania bolo pravopisnou inováciou. A aj keď požívanie dvoch Vav je dobre osvedčené pri יְהוֹשׁוּעַ (napríklad Deuteronómium 3,21), tradičný pravopis odporúča vyhýbať sa druhému Vav, ako príliš rušivému pri výslovnosti Jošua. Meno Jošua v hebrejčine znamená "Hospodin (Jahve) je spása", "Hospodin vysloboditeľ" alebo, "Hospodin záchranca" z hebrejského základu ישע, "záchrániť", "byť oslobodený" alebo, "byť zvíťaziaci".

Otázka: Čo znamená meno Jošua v hebrejčine ?
Odpoveď: Meno Jošua v hebrejčine znamená "Hospodin (Jahve) je spása", "Hospodin vysloboditeľ" alebo, "Hospodin záchranca" z hebrejského základu ישע, "záchrániť", "byť oslobodený" alebo, "byť zvíťaziaci"
Aeithales z Alexandrie

Aeithales z Alexandrie bol na 236. olympijských hrách v roku 165 korunovaný olivovým vencom za víťazstvo v behu na jedno stadion. Olympijské víťazstvo Aeithala uvádza historik Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (''Παντοδαπὴ Ἱστορία''{{--}}''Pantodapé Historia'' (grc)). Tento zoznam vyhotovoval hlavne z písomností Iulia Africana, autora diel, zachovaných len fragmentálne (v dielach iných autorov).

Otázka: Kto bol v roku 165 korunovaný olivovým vencom ?
Odpoveď: Aeithales z Alexandrie
Kostol svätého Mikuláša (Lúčky)

Pôvodne hlavný oltár kostola bol banskobystrickou diecézou v roku 1876 hodnotený ako umelecky najhodnotnejší oltár z tých, ktoré sa v kostolíku nachádzali. Jeho vznik sa datuje na roky okolo 1470 – 1480. Keďže hovoríme o krídlovom oltári, tak pozostáva zo strednej pevnej časti, a dvoch krajných s možnosťou otáčania. Výška oltára je 153 cm a jeho najväčšia možná šírka (pri roztvorení krídlových častí) je 390 cm. Najvýraznejšou a najstaršou časťou oltára je plastika svätého Mikuláša z Bari, ochrancu kostola svätého Mikuláša. Autorstvo sa pripisuje Majstrovi figúr z hlavného oltára v Hronskom Beňadiku, ktorý na jej zostrojenie použil lipové drevo. Vyrezávaná socha, ktorá je výrazne pomaľovaná, dosahuje výšku oltára a je situovaná do stredu oltára v nike. V strednej časti oltára možno nájsť taktiež ďalších šesť namaľovaných stojacich figúr svätých, ktoré obklopujú sochu patróna. Ide o maľbu svätého Petra (vľavo – 153x37,5 cm), svätého Erasma (vľavo hore – 71,5x13 cm), pápeža (vľavo dole – 79x11,5 cm), svätého Ulricha (vpravo hore – 71x12,8 cm), svätého Wolfganga (vpravo dole – 78x11 cm) a svätého Pavla (vpravo – 159x39 cm). Bočné tabule sa kvôli veľkosti oltára nezmestili do svätyne, a preto boli zavesené na stenách. Ich šírka je 98 cm a obsahujú celkovo 10 malieb, po jednej z vonkajšej strany a po štyroch z vnútornej, ktoré zobrazujú legendy zo života svätého Mikuláša. Na prednej strane pravého krídla možno vidieť Ukrižovanie Krista, zatiaľ čo na ľavej je zobrazený Kristus na Hore Olivovej. Na vnútornej strane sa nachádzajú maľby zobrazujúce príbehy ako „svätý Mikuláš obdarúva tri devy“, „svätý Mikuláš utišuje rozbúrené jazero“, „falošná prísaha pred sudcom“, „zázrak zlata ukrytého v obchode“, „zlodeji okradli Žida, ten v zlosti zničil obraz svätca“, „svätý Mikuláš prikazuje zlodejom vrátiť poklad“, „svätý Mikuláš zachraňuje troch nevinných mládencov pred sťatím“ a „smrť svätého Mikuláša“.

Otázka: Do akého obdobia sa datuje vznik hlavného oltára v Kostole svätého Mikuláša v Lúčkach ?
Odpoveď: Jeho vznik sa datuje na roky okolo 1470 – 1480
Kostol svätého Mikuláša (Lúčky)


Kostolík sa dostal do pozornosti odborníkov vďaka jednému z najvýznamnejších krídlových oltárov poslednej štvrtiny 15. storočia, a to neskorogotickému oltáru svätého Mikuláša z Bari. Nanešťastie tento a ani ďalšie dva oltáre (Oltár Panny Márie a Svätej Doroty a Pašiový oltár) spojené s týmto kostolom tu už nenájdeme, pretože pri príležitosti osláv tisícročia Uhorského kráľovstva v roku 1896 boli najhodnotnejšie umelecké diela z celého Uhorska vykúpené a umiestnené do novozaloženej budapeštianskej Národnej Galérie (Magyar Nemzeti Galéria Budapest).

Otázka: V ktorom roku sa konali oslavy tisícročia Uhorského kráľovstva ?
Odpoveď: v roku 1896

Otázka: Vďaka čomu sa dostal Kostol svätého Mikuláša v Lúčkach do pozornosti odborníkov ?
Odpoveď: vďaka jednému z najvýznamnejších krídlových oltárov poslednej štvrtiny 15. storočia, a to neskorogotickému oltáru svätého Mikuláša z Bari. Nanešťastie tento a ani ďalšie dva oltáre (Oltár Panny Márie a Svätej Doroty a Pašiový oltár) spojené s týmto kostolom tu už nenájdeme, pretože pri príležitosti osláv tisícročia Uhorského kráľovstva v roku 1896 boli najhodnotnejšie umelecké diela z celého Uhorska vykúpené a umiestnené do novozaloženej budapeštianskej Národnej Galérie (Magyar Nemzeti Galéria Budapest).
Kostol svätého Mikuláša (Lúčky)

Ide o jednoloďovú stavbu s polygonálnym presbytériom a malou sakristiou. Pozdĺžna os kostola je orientovaná smerom západ – východ, pričom na východe je umiestnený oltár a na západe veža so zvonicou. Kostol sa vyznačuje dvoma vstupmi – portálmi s lomenými oblúkmi, a to hlavným južným a vedľajším západným. Celková dĺžka spolu s vežou dosahuje 24 m, šírka v strede je 10,2 m. Výška klenby je 8,5 m, zatiaľ čo výška veže je uvádzaná ako 26 m. Vonkajšiu časť podopierajú trojstupňové oporné piliere so strieškami.

Otázka: Aká je výška klenby Kostola svätého Mikuláša v Lúčkach ?
Odpoveď: 8,5 m

Otázka: Aká je celková šírka v strede Kostola svätého Mikuláša v Lúčkach ?
Odpoveď: 10,2 m

Otázka: Aká výška veže Kostola svätého Mikuláša v Lúčkach ?
Odpoveď: 26 m

Otázka: Aká je celková dĺžka spolu s vežou Kostola svätého Mikuláša v Lúčkach ?
Odpoveď: 24 m
Kostol svätého Mikuláša (Lúčky)

Tento kostol bol viackrát rekonštruovaný. Najrozsiahlejšie opravy sa konali v rokoch 1912 a 1935. Celková obnova fasády a pokrytie dreveným šindľom sa datuje na rok 1766. Po predaní a odvezení troch neskorogotických oltárov do Budapešti, nastala v roku 1912 veľká rekonštrukcia, pri ktorej bol rozobratý nevyhovujúci drevený chór a nahradený novým železobetónovým s podoprením prostredníctvom liatinových stĺpov. Okrem toho bola vytvorená betónová podlaha a na drevené zábradlie chóru boli namaľované jednotlivé výjavy z Krížovej cesty. Od roku 1925 bola strecha kostola pokrytá eternitovou krytinou.

Otázka: V ktorom období sa konali najväčšie opravy Kostola svätého Mikuláša v Lúčkach ?
Odpoveď: v rokoch 1912 a 1935

Otázka: V ktorom roku bola strecha Kostola svätého Mikuláša v Lúčkach pokrytá eternitovou krytinou ?
Odpoveď: 1925
Sinón

Na plánovaný deň sa Trójania dočkali veľkého prekvapenia. Achájske stany boli podpálené, nepriateľské loďstvo zmizlo a na pláži ich čakal obrovský drevený kôň. Na koňovi stál nápis: So zasvätením Pallas Aténe. Trójania však boli nedôverčiví a chceli ho na radu Apolónovho kňaza Laokoónta zničiť, ale vo chvíli, keď to chceli urobiť, privábil na seba ich pozornosť hlasným nariekaním Sinón. Trójania ho zajali a priviedli ku kráľovi Priamovi na vypočúvanie. Keďže Sinón svojich bývalých druhov častoval prívalom nadávok, Trójanom sa zapáčil a zaobchádzali s ním priateľsky. Sinón pri vypočúvaní vyhlásil, že ušiel z achájskeho tábora, keď ho chceli obetovať bohom za šťastnú cestu domov. Ohľadne kona im vysvetlil, že kôň je darom Achájcov pre Pallas Aténu, aby tak odčinili krádež jej posvätnej sochy z trójskeho chrámu. Na otázku, že prečo ho urobili takého veľkého odpovedal, aby ho Trójania nemohli vziať do mesta, lebo podľa veštby by ich chránil namiesto ulúpenej sošky Atény a v budúcnosti by ich potomkom zabezpečil dobytie achájskych hradov a Argu.

Otázka: Aký nápis sa nachádzal na koňovi ?
Odpoveď: Na koňovi stál nápis: So zasvätením Pallas Aténe.

Otázka: Akého prekvapenia sa dočkali Trójania ?
Odpoveď: Na plánovaný deň sa Trójania dočkali veľkého prekvapenia. Achájske stany boli podpálené, nepriateľské loďstvo zmizlo a na pláži ich čakal obrovský drevený kôň.
Štít (vojenstvo)

Trácke vojská používali typický malý prútený štít pelta potiahnutý kožou, väčšinou v tvare kosáku mesiaca.
Grécky štít aspis, používaný gréckymi ťažkoodencami hoplitmi bol obvykle drevený kruhový štít. Práve hopliti začali masovo využívať štíty pri formovaní falangy na vytvorenie takmer nepreraziteľnej "steny zo štítov a kopijí".
Rímski legionári doviedli túto taktiku do dokonalosti vo formácii korytnačka (latinsky testudo) - krajné rady kryli svojimi štítmi (scuta) prednú a bočné línie a ostatní vojaci kryli rady štítmi zhora, čím sa jednotka veľmi efektívne chránila pred nepriateľskými šípmi a kopijami.
Ľahšie rímske jednotky používali malé kruhové štíty, prevzaté od Keltov.

Otázka: Ako vyzeral typický štít tráckeho vojska ?
Odpoveď: Trácke vojská používali typický malý prútený štít pelta potiahnutý kožou, väčšinou v tvare kosáku mesiaca

Otázka: Aký štít používali trácke vojská ?
Odpoveď: používali typický malý prútený štít pelta

Otázka: Aký je termín pre všeobecný grécky štít používaný gréckymi ťažkoodencami ?
Odpoveď: aspis

Otázka: Ako sa volali grécki bojoví ťažkoodenci ?
Odpoveď: hopliti

Otázka: Ako vyzeral grécky štít aspis používaný hoplitmi ?
Odpoveď: bol obvykle drevený kruhový
Štít (vojenstvo)

Počas doby kamennej sa používali obdĺžnikové štíty z ratanu. V období dynastie Šang (16.-11. storočie pred Kr.) začalí prevládať kožené, bohato zdobené štíty. Počas vlády dynastie Východných Čou (770-221 pred Kr.) sa objavili aj drevené štíty. Tvar štítu zostal približne obdĺžnikový v priebehu celej histórie starovekej Číny, ich okraje sa menili skôr kvôli dekoratívnym účelom než z praktických dôvodov.
Ratanové štíty tcheng-pchaj boli hojne rozšírené aj počas vlády dynastií Ming (1368-1644) a Čching (1644-1911).

Otázka: Aké štíty sa používali v bojoch počas doby kamennej ?
Odpoveď: Počas doby kamennej sa používali obdĺžnikové štíty z ratanu

Otázka: Aké štíty sa objavujú počas vlády dynastie Východných Čou ( 770 - 221 pred Kr . ) ?
Odpoveď: drevené štíty

Otázka: Aký tvar mal bojový štít v priebehu celej histórie starovekej Číny ?
Odpoveď: Tvar štítu zostal približne obdĺžnikový

Otázka: Kedy boli hojne rozšírené ratanové bojové štíty tcheng - pchaj ?
Odpoveď: boli hojne rozšírené aj počas vlády dynastií Ming (1368-1644) a Čching (1644-1911)

Otázka: Počas obdobia ktorej dynastie začali v bojoch prevládať kožené , bohato zdobené štíty ?
Odpoveď: V období dynastie Šang (16.-11. storočie pred Kr.)
Čorík čierny


Čorík čierny alebo rybár čierny (lat. Chlidonias niger) je druh z čeľade rybárovité, zaraďované aj pod čajkovité. Obýva močiare holarktídy od Biskajského zálivu po 95. poludník. Na Slovensku hniezdi len na močiaroch a rybníkoch Východoslovenskej roviny, dokázané alebo pravdepodobné hniezdenie bolo na 2,30 % mapovacích kvadrátov, počas migrácie so objavuje skoro na každej stojacej vode, bol zistený na 23,70 % mapovacích kvadrátov. Podľa Medzinárodnej únie na ochranu prírody a prírodných zdrojov čorík čierny patrí medzi najmenej ohrozené druhy, trend celkovej populácie je klesajúci, európska populácia má neznámy trend, v severnej Amerike došlo za posledných 40 rokov k štatisticky nevýznamnému poklesu.

Otázka: V ktorých častiach Nemecka hniezdi čorík čierny ?

Otázka: Ktoré územia neobýva čorík čierny ?

Otázka: Aký je iný názov pre čoríka bieleho ?

Otázka: Do akej čeľade nepatrí čorík čierny ?

Otázka: Aký je indický názov čoríka čierneho ?

Otázka: V ktorých častiach Slovenska hniezdi čorík čierny ?
Odpoveď: len na močiaroch a rybníkoch Východoslovenskej roviny

Otázka: Ktoré územia obýva čorík čierny ?
Odpoveď: močiare holarktídy od Biskajského zálivu po 95. poludník

Otázka: Aký je iný názov pre čoríka čierneho ?
Odpoveď: rybár čierny

Otázka: Do akej čeľade patrí čorík čierny ?
Odpoveď: rybárovité, zaraďované aj pod čajkovité

Otázka: Aký je latinský názov čoríka čierneho ?
Odpoveď: Chlidonias niger
Základná škola s materskou školou (Zalužice)

Materská škola bola zriadená v roku 1950, napriek odporu rodičov a už v rokoch 1953 – 54 bolo do nej zapísaných 30 detí. Do funkcie učiteľky nastúpila Anna Parizová.
V školskom roku 1972 – 73 spojením obcí Veľké a Malé Zalužice dostala škola nové pomenovanie – I. Materská škola Zalužice. V materskej škole sa konalo metodické združenie s praktickou ukážkou z pracovnej výchovy.
V školskom roku 1977 – 78 sa začali práce na údržbe novej materskej školy. Deti a učiteľky nadviazali družbu s deťmi materskej školy v Poľskej ľudovej republike, ktorú aj navštívili.

Otázka: Kedy bola zriadená materská škola v obci Zalužice ?
Odpoveď: v roku 1950, napriek odporu rodičov a už v rokoch 1953 – 54 bolo do nej zapísaných 30 detí
František Lízna

Po roku 1989 sa stal rektorom kostola ľudovo nazvaného „U jezuitů“ v Brne, kde pôsobil až do roku 1995. Staral sa o chorých, väzňov, bezdomovcov a Rómov – zo solidarity si do občianskeho preukazu nechal zapísať rómsku národnosť. V roku 1995 požiadal nadriadených o preloženie - buď do rómskeho geta Chánov, na Ukrajinu alebo do väzenia. Bol pridelený ako duchovný do väznice Mírov. Po príchode žiadal vlastnú celu, aby mohol byť väzňom k dispozícii 24 hodín denne, to však české zákony neumožňujú a Lízna sa tak musel uspokojiť s farou v neďalekých Vyšehorkách, kde zároveň pôsobí ako farár.

Otázka: Rektorom ktorého kostola bol František Lízna ?
Odpoveď: Po roku 1989 sa stal rektorom kostola ľudovo nazvaného „U jezuitů“ v Brne

Otázka: Do kedy pôsobil František Lízna U jeziutú v Brne ?
Odpoveď: až do roku 1995

Otázka: Čo bolo poslaním Františka Líznu počas pôsobenia v Brne ?
Odpoveď: Staral sa o chorých, väzňov, bezdomovcov a Rómov – zo solidarity si do občianskeho preukazu nechal zapísať rómsku národnosť

Otázka: Kam bol František Lízna preradený z Brna ?
Odpoveď: Bol pridelený ako duchovný do väznice Mírov

Otázka: Kde býval František Lízna počas pôsobenia vo väznicni Mírov ?
Odpoveď: Po príchode žiadal vlastnú celu, aby mohol byť väzňom k dispozícii 24 hodín denne, to však české zákony neumožňujú a Lízna sa tak musel uspokojiť s farou v neďalekých Vyšehorkách, kde zároveň pôsobí ako farár
Antimón

Inak sa antimón nachádza v približne stovke iných minerálov a vyskytuje sa aj ako prímes v iných rudách (striebra, medi a olova). Najväčším svetovým producentom antimónu je Čína, najväčšie zásoby antimónových rúd má Tadžikistan. Z antimonitu sa pražením získava oxid antimonito-antimoničný a z neho redukciou uhlíkom (koksom) antimón:
 Sb2S3+ 5 O2 → Sb2O4+ 3 SO2
 Sb2O4+ 4 C → 2 Sb + 4 CO
Iným spôsobom výroby antimónu je reakcia antimonitu so železom:
 Sb2S3+ 3 Fe → 2 Sb + 3 FeS
Surový antimón sa pre ďalšie potreby prečisťuje tavením, alebo elektrolyticky.

Otázka: Čo sa získava z antimónu pražením ?
Odpoveď: oxid antimonito-antimoničný a z neho redukciou uhlíkom (koksom) antimón

Otázka: Kto je najväčším svetovým producentom antimónu ?
Odpoveď: Čína

Otázka: Ktorá krajina má najväčšie svetové zásoby rudy antimónu ?
Odpoveď: Tadžikistan

Otázka: Ako sa prečisťuje antimón pre ďalšie potreby ?
Odpoveď: tavením, alebo elektrolyticky
Antimón


Antimón tvorí zlúčeniny so všetkými halogénmi, reakcia prípravy je najčastejšie priama syntéza antimónu a príslušného halogénu:
 2 Sb + 5 Cl2 → 2 SbCl5
Halogenidy sú na vzduchu nestále (pričom najstabilnejšie sú fluoridy), hydrolyzujú už so vzdušnou vlhkosťou. Najznámejšia zlúčenina je fluorid antimoničný (SbF5), bezfarebná viskózna kvapalina. Je to veľmi reaktívna látka, správa sa ako Lewisova kyselina a jeho reakciou s fluorovodíkom vzniká kyselina hexafluoroantimoničná, najsilnejšia známa kyselina. Fluorid antimoničný v prítomnosti elementárneho fluóru tiež oxiduje kyslík:
 SbF5  + ½ F2  +  O2  →  [O2]+[SbF6]-
a reakcia s hexafluoromanganičitanom draselným je jediná známa reakcia, pri ktorej dochádza k uvoľňovaniu elementárneho fluóru:
2 SbF5  +  K2MnF6  →  2 KSbF6 + MnF3  +  ½ F2

Otázka: Ktorá je najznámejšia zlúčenina antimónu s halogenidom ?
Odpoveď: fluorid antimoničný (SbF5), bezfarebná viskózna kvapalina

Otázka: S ktorými halogénmi tvorí antimón zlúčeniny ?
Odpoveď: Antimón tvorí zlúčeniny so všetkými halogénmi, reakcia prípravy je najčastejšie priama syntéza antimónu a príslušného halogénu

Otázka: Ako sa chovajú halogenidy na vzduchu ?
Odpoveď: Halogenidy sú na vzduchu nestále (pričom najstabilnejšie sú fluoridy), hydrolyzujú už so vzdušnou vlhkosťou

Otázka: Ako sa správa fluorid antimoničný ?
Odpoveď: Je to veľmi reaktívna látka, správa sa ako Lewisova kyselina a jeho reakciou s fluorovodíkom vzniká kyselina hexafluoroantimoničná, najsilnejšia známa kyselina
Pavel Kubina

Pavel Kubina je obranca. Je 196 cm vysoký a váži 106 kg. Od sezóny 1997/98 hrá v NHL za Tampa Bay Lightning. V roku 2004 získal s týmto klubom Stanley Cup. Počas lockoutu v NHL v sezóne 2004/05 hral za HC Vítkovice Steel v českej hokejovej extralige. Na sezónu 2005/06 mal s Tampou uzavretú zmluvu na 2,584 mil. dolárov. Pred ďalším ročníkom podpísal kontrakt s Torontom Maple Leafs. Nosí dres číslo 13.V roku 2009 ukončil angažmán v Toronte a upísal sa na rok Atlante Trashers. V roku 2010 sa dohodol s Tampou bay na dvojročnej zmluve. Momentálne je v druhom roku kontraktu.

Otázka: V ktorom roku získal hokejista Pavel Kubina Stanley Cup s tímom Tampa Bay Lightning ?
Odpoveď: V roku 2004

Otázka: S ktorým klubom získal hokejista Pavel Kubina Stanley Cup v roku 2004 ?
Odpoveď: Tampa Bay Lightning
Circuit Gilles Villeneuve



Okruh Gillesa Villeneuva nie je permanentnou traťou. Typický je dlhými rovinkami, po ktorých nasleduje tvrdé brzdenie. Okrem toho má aj viacero pomalých zákrut vyžadujúcich dokonalú trakciu a veľký krútiaci moment. Piloti si musia dávať pozor aj na zadné pneumatiky, no najväčším problémom je opotrebenie bŕzd. Jazdí sa tu s najmäkšími zmesami pneumatík.

Celý okruh je lemovaný zvodidlami a na niektorých miestach je trať príliš úzka bez širších výbehových zón, čo spôsobuje problémy aj skúseným pretekárom. Práve preto je najslávnejšou časťou okruhu stena na výjazde z poslednej šikany. V roku 1999 „Quebecký múr“ ukončil preteky trom šampiónom formuly 1. Počas Veľkej ceny tu kolidoval Damon Hill, Michael Schumacher aj Jacques Villeneuve a odvtedy sa táto stena nazýva „Múr šampiónov“.

Otázka: Čím je typický Okruh Gilles Villeneuva ?
Odpoveď: Typický je dlhými rovinkami, po ktorých nasleduje tvrdé brzdenie.

Otázka: Ktorá časť Okruhu Gilles Villeneuva je najslávnejšia ?
Odpoveď: stena na výjazde z poslednej šikany

Otázka: Ako sa nazýva najslávnejšia časť Okruhu Gilles Villeneuva ?
Odpoveď: „Quebecký múr“

Otázka: Ktorí pretekári F1 kolidovali na pretekoch v roku 1999 na Okruhu Gilles Villeneuva ?
Odpoveď: Počas Veľkej ceny tu kolidoval Damon Hill, Michael Schumacher aj Jacques Villeneuve a odvtedy sa táto stena nazýva „Múr šampiónov“

Otázka: Na čo si musia dávať pretekári pozor na Okruhu Gilles Villeneuva ?
Odpoveď: Piloti si musia dávať pozor aj na zadné pneumatiky, no najväčším problémom je opotrebenie bŕzd.
Tlmače

Mesto Tlmače tvorí pôvodná obec Tlmače na ľavom brehu Hrona a sídlisko Lipník na pravom brehu Hrona. Dolná časť Tlmáč (pôvodná) má 689 obyvateľov, sídlisko Lipník má 3 375 obyvateľov. 27. septembra 1986 sa rozhodlo o zlúčení obcí Tlmače, Veľké Kozmálovce a Malé Kozmálovce v jednu obec - Tlmače. 1. januára 1986 boli Tlmače vyhlásené za mesto. O niekoľko rokov neskôr, konkrétne 10. júna 1994, sa rozhodlo o odčlenení obce Malé Kozmálovce od mesta Tlmače a 10. júla 1994 o odčlenení obce Veľké Kozmálovce.

Otázka: Kedy sa rozhodlo o zlúčení obcí Tlmače ?
Odpoveď: 27. septembra 1986

Otázka: Čo tvorí mesto Tlmače ?
Odpoveď: tvorí pôvodná obec Tlmače na ľavom brehu Hrona a sídlisko Lipník na pravom brehu Hrona

Otázka: Koľko obyvateľov má dolná časť Tlmáč ?
Odpoveď: 689

Otázka: Koľko obyvateľov má sídlisko Lipník ?
Odpoveď: 3 375

Otázka: Ktoré obce sa zlúčili v jednu obec - Tlmače ?
Odpoveď: Tlmače, Veľké Kozmálovce a Malé Kozmálovce
Juraj Králik (výtvarník)

Na umeleckú scénu vstúpil dielami vytvorenými z vojenských odznakov. Od roku 2000 pracoval s tenistkou Martinou Navrátilovou na spoločnom projekte Art Grand Slam. Veľkorozmerné plátna, ktoré vznikli farebnými odtlačkami tenisových loptičiek, boli prezentované v roku 2005 v Galérii Danubiania v Čunove a následne okrem iných miest aj v Prahe (Česko), Londýne (Spojené kráľovstvo), Paríži (Francúzsko), New Orleans (USA), Perthe (Austrália), alebo Hongkongu.
V januári 2010 predstavil v Galérii SPP nový výtvarný cyklus Many & Lóve. Veľkorozmerné obrazy  vytvoril z už neplatných halierových mincí slovenskej meny, ktoré dostal od guvernéra Národnej banky Slovenska, Ivana Šramka. Na veľkorozmerných plochách z mincí zobrazil okrem iných aj amerického prezidenta Baracka Obamu alebo vodcu organizácie al-Káida, Usámu bin Ládina.

Otázka: Koho Juraj Králik zobrazil na veľkorozmerných plochách z mincí ?
Odpoveď: Baracka Obamu alebo vodcu organizácie al-Káida, Usámu bin Ládina

Otázka: Akými dielami vstúpil Juraj Králik na umeleckú scénu ?
Odpoveď: vytvorenými z vojenských odznakov

Otázka: S kým Juraj Králik pracoval od roku 2000 na projekte Art Grand Slam ?
Odpoveď: s tenistkou Martinou Navrátilovou

Otázka: Čo predstavil Juraj Králik v roku 2010 v Galérii SPP ?
Odpoveď: nový výtvarný cyklus Many & Lóve
Eduardovské obdobie

Smrť kráľovnej Viktórie v januári 1901 a nástup na britský trón jej syna Eduarda predstavovali začiatok nového storočia a koniec Viktoriánskeho obdobia. Zatiaľ čo Viktória sa spoločnosti stránila, Eduard bol hlavným predstaviteľom módnej elity, ktorá vytvorila štýl ovplyvnený umením a módou kontinentálnej Európy. Jedným z dôvodov tohto ovplyvnenia mohla byť i Eduardova záľuba v cestovaní. Obdobie bolo poznamenané významnými posunmi v politike, ako záujmu časti spoločnosti, najmä prostých občanov a žien, ktorí boli predtým z tohto procesu vylúčení.

Otázka: Kedy zomrela anglická kráľovná Viktória ?
Odpoveď: v januári 1901
Pyramide du Louvre


Stavba pyramídy bola značne kontroverzná, pretože veľa ľudí sa domnievalo (a stále domnieva), že jej futuristický vzhľad nemá čo robiť medzi klasickou architektúrou budov Louvru. Niektorí kritici hovoria o faraónskom komplexe prezidenta Mitterranda. Druhí naopak oceňujú kontrapozíciu architektonických štýlov ako úspešné zlúčenie nového a starého, klasického a ultramoderného. Laická verejnosť nevníma, ani nemá možnosť vnímať kvality tejto stavby. Mierka nepresahuje historickú budovu, takže z ulice vôbec nedochádza k narušeniu celistvosti architektúry. Z vnútorného pohľadu si práve vďaka kvalite architektúry a funkcie určenia hlavného vstupu, môže tento kontrast dovoliť, dokonca si ho priam aj vyžaduje.

Otázka: Aká bola stavba Pyramide du Louvre ?
Odpoveď: Stavba pyramídy bola značne kontroverzná, pretože veľa ľudí sa domnievalo (a stále domnieva), že jej futuristický vzhľad nemá čo robiť medzi klasickou architektúrou budov Louvru.
Pyramide du Louvre

Pyramída a podzemné námestie pod ňou boli vytvorené z dôvodu viacerých problémov, ktorými trpel pôvodný hlavný vchod, ktorý už ďalej nezvládal enormné množstvo každodenných návštevníkov. Pyramída sa nachádza v centrálnom priestore átria, ktoré je tvorené štyrmi loďami samotného múzea. Kontrahujúca moderná architektúra a jej centrálne umiestnenie zdôrazňujú jej dôležitosť a nadradenosť, ktorá je potrebná pre čitateľnosť hlavného vstupu. Tvar pyramídy takisto nie je z hľadiska kompozície náhodný, jej hrany smerujú ako uhlopriečky do rohov átria a vrchol symbolizuje presný stred. Teraz návštevníci zostúpia pyramídou do priestranného námestia, ktoré teraz prepája všetky lode Louvru, a potom znovu vystúpia do hlavných budov. Niekoľko ďalších múzeí odkopírovalo tento koncept, medzi inými napríklad Múzeum vedy a priemyslu v Chicagu.

Otázka: Kde sa nachádza Pyramide du Louvre ?
Odpoveď: Pyramída sa nachádza v centrálnom priestore átria, ktoré je tvorené štyrmi loďami samotného múzea.

Otázka: Aký je tvar Pyramide du Louvre ?
Odpoveď: Tvar pyramídy takisto nie je z hľadiska kompozície náhodný, jej hrany smerujú ako uhlopriečky do rohov átria a vrchol symbolizuje presný stred.

Otázka: Z akého dôvodu bola vytvorená Pyramide du Louvre ?
Odpoveď: Pyramída a podzemné námestie pod ňou boli vytvorené z dôvodu viacerých problémov, ktorými trpel pôvodný hlavný vchod, ktorý už ďalej nezvládal enormné množstvo každodenných návštevníkov.
Industriálna hudba

Industriálna hudba alebo Industrial je štýl experimentálnej hudby, ktorý čerpá z provokatívnych tém a narúšania tradičných hudobných postupov. Termín bol vytvorený v polovici 70-tych rokov so založením vydavateľstva Industrial Records skupinou Throbbing Gristle a vytvorením sloganu „industrial music for industrial people“. Všeobecne platí, že štýl je tvrdý a náročný. Webová stránka Allmusic definuje industrial ako „väčšinou drsné a agresívne fúzie rocku a elektronickej hudby“; „spočiatku zmes avantgardných elektronických experimentov (tape music, musique concrète, white noise, syntetizátory, sekvencery, atď.) a punkovej provokácie.“

Otázka: Kedy bol vytvorený termín industriálnej hudby ?
Odpoveď: v polovici 70-tych rokov

Otázka: Ako definuje webová stránka Allmusic industrial ?
Odpoveď: ako „väčšinou drsné a agresívne fúzie rocku a elektronickej hudby“; „spočiatku zmes avantgardných elektronických experimentov (tape music, musique concrète, white noise, syntetizátory, sekvencery, atď.) a punkovej provokácie.“

Otázka: Čo je to Industriálna hudba alebo Insdustrial a z akých tém čerpá ?
Odpoveď: Industriálna hudba alebo Industrial je štýl experimentálnej hudby, ktorý čerpá z provokatívnych tém a narúšania tradičných hudobných postupov.

Otázka: Akú zmes tvorí spočiatku industriálna hudba ?
Odpoveď: spočiatku zmes avantgardných elektronických experimentov (tape music, musique concrète, white noise, syntetizátory, sekvencery, atď.) a punkovej provokácie.“
Chlorid ortutnatý

Chlorid ortutnatý sa predtým používal ako dezinfekčný prostriedok v prípadoch, keď nešlo o priamy kontakt s človekom alebo zvieratami. Dnes vzhľadom k značnému riziku pre človeka i životné prostredie sa jeho použitie obmedzuje. V medicíne sa používa ako zložka fixačných činidiel v histológii (napr. Zenkerovo činidlo). Používal sa tiež ako impregnačné činidlo dreva proti hnilobe (napr. u železničných podvalov). Bol pravdepodobne použitý ako jed pri domnelej vražde astronóma Tycha Braha 24. októbra 1601 v Prahe.

Otázka: Kde v medicíne sa využíva chlorid ortutnatý ?
Odpoveď: zložka fixačných činidiel v histológii (napr. Zenkerovo činidlo)

Otázka: Kedy bol zavraždený Tycho Brahe ?
Odpoveď: 24. októbra 1601

Otázka: Kde bol zavraždený Tycho Brahe ?
Odpoveď: v Prahe

Otázka: Ako sa v minulosti používal chlorid ortutnatý ?
Odpoveď: ako dezinfekčný prostriedok v prípadoch, keď nešlo o priamy kontakt s človekom alebo zvieratami.
Chlorid ortutnatý

Je to veľmi prudký jed, ktorý zasahuje predovšetkým pečeň a obličky. Môže sa vstrebávať aj kožou. Minimálna smrteľná dávka LDLo je u človeka približne 20 mg/kg. Bola preukázaná aj jeho teratogenita. Je nebezpečný pre životné prostredie, predovšetkým vodné organizmy, kde veľmi dlho pretrváva a veľmi ťažko sa likviduje. Podobne ako iné zlúčeniny ortuti sa hromadí v zasiahnutých organizmoch a vstupuje tak do potravinového reťazca, čím sa môže dostávať až do ľudskej potravy a spôsobovať chronické otravy.

Otázka: Pre aké organizmy je chlorid ortutnatý najviac nebezpečný ?
Odpoveď: vodné organizmy

Otázka: Aká je minimálna smrteľná dávka chloridu ortutnatého ?
Odpoveď: 20 mg/kg

Otázka: Predovšetkým ktoré orgány zasahuje jed chloridu ortutnatého ?
Odpoveď: predovšetkým pečeň a obličky

Otázka: Čím je charakteristický chlorid ortutnatý ?
Odpoveď: Je to veľmi prudký jed

Otázka: Prečo je chlorid ortutnatý nebezpečný pre vodné organizmy ?
Odpoveď: veľmi dlho pretrváva a veľmi ťažko sa likviduje
Alexej Vasilievič Koľcov

V roku 1835 mu vyšla jeho jediná zbierka, Básne Alexeja Koľcova (Стихотворения Алексея Кольцова).
Poézia Koľcova sa vyznačovala mimoriadne vyvinutým citom pre špecifiká ruskej prírody. Príroda sa v jeho básňach nikdy neobjavuje izolovane, ale v pevnom vzťahu k človeku, ako každodenný spoluúčastník jeho existencie. Najvýraznejšie vystupuje príroda v jeho veršoch v súvislosti so všedným pracovným životom ruského vidieckeho človeka. Bol dobre oboznámený s konkrétnou situáciou ruskej dediny prvej polovice 19. storočia na základe vlastných skúseností a pozorovaní, zachytáva v poézii ťažké sociálne pomery, biedu, ponižujúci mocensko-politický útlak. Na rozdiel od šľachtickej sentimentálnej ľútostivej literatúry však zachytáva aj druhú stránku ruského bytia a myslenia: kladný vzťah k životu.
Nenásilné splynutie s pozitívnymi zložkami životných postojov a psychológie prostého vidieckeho ľudu patrilo k hlavným prednostiam Koľcovovej poézie.

Otázka: Čo Alexej Vasilievič Koľcov zachytáva v poézii na rozdiel od šľachtickej sentimentálnej ľútostivej literatúry ?
Odpoveď: aj druhú stránku ruského bytia a myslenia: kladný vzťah k životu

Otázka: V ktorom roku vyšla Alexejovi Vasilievičovi Koľcovovi jeho jediná zbierka : Básne Alexeja Koľcova ?
Odpoveď: 1835

Otázka: Pod akým názvom vyšla Alexejovi Vasilievičovi Koľcovovi v roku 1835 jeho jediná zbierka ?
Odpoveď: Básne Alexeja Koľcova

Otázka: Čím sa vyznačovala poézia Alexeja Vasilieviča Koľcova ?
Odpoveď: mimoriadne vyvinutým citom pre špecifiká ruskej prírody

Otázka: Čo patrilo k hlavným prednostiam poézie Alexeja Vasilieviča Koľcova ?
Odpoveď: Nenásilné splynutie s pozitívnymi zložkami životných postojov a psychológie prostého vidieckeho ľudu
Alexej Vasilievič Koľcov

Koľcov pochádzal z rodiny zámožného obchodníka s dobytkom vo Voroneži a ako najstarší syn mal prevziať po otcovi živnosť. Školu navštevoval len krátko, po dvoch rokoch jeho otec usúdil, že vzdelanie bude pre jeho budúce povolanie dostatočné. Koľcov si obzor rozširoval tak, že často sprevádzal otca na jeho pomerne ďalekých obchodných cestách. Na začiatku 30. rokov sa zoznámil s Nikolajom Vladimirovičom Stankevičom a prostredníctvom neho neskôr aj s Vissarionom Grigorievičom Belinským. Napriek ich naliehaniu, aby sa presťahoval do Petrohradu a venoval sa tam naplno literatúre, zostával vo Voroneži a zaoberal sa obchodom, v ktorom nenachádzal uspokojenie. Len pri občasných výletoch do Moskvy a Petrohradu sa utešoval rozhovormi so svojimi priaznivcami, medzi ktorých patril aj Alexander Sergejevič Puškin, Vladimir Fiodorovič Odojevskij. Pritom boli jeho vzťahy s rodinou krajne napäté. Na jednej strane preto, že odmietala jeho literárne snahy, na druhej pre nesúhlas rodiny s jeho milostným životom. Rozpory dospeli tak ďaleko, že básnikovu milovanú ženu, nevoľníčku, otec počas synovej neprítomnosti predal na juh Ruska, kde neskôr zomrela. Životné ťažkosti podlomili spisovateľovo zdravie natoľko, že predčasne, sotva tridsaťtriročný zomrel na tuberkulózu.

Otázka: Z akej rodiny pochádzal Alexej Vasilievič Koľcov ?
Odpoveď: z rodiny zámožného obchodníka s dobytkom

Otázka: Čo mal Alexej Vasilievič Koľcov prevziať ako najstarší syn ?
Odpoveď: po otcovi živnosť

Otázka: S kým sa Alexej Vasilievič Koľcov zoznámil na začiatku 30 . rokov ?
Odpoveď: s Nikolajom Vladimirovičom Stankevičom a prostredníctvom neho neskôr aj s Vissarionom Grigorievičom Belinským

Otázka: Ako dlho Alexej Vasilievič Koľcov navštevoval školu ?
Odpoveď: len krátko
Badenská kultúra

V období klasickej bádenskej kultúry je keramika tmavej farby (žliabkovaná alebo leštená), typické sú džbány a poháriky s vysokým uchom a kanelovanou spodnou časťou, ako aj veľké dvojdielne misy. Opäť sa po dlhšej prestávke osídlili aj vyššie položené oblasti Slovenska. Dokonca sa centrá prednostne stavali ako mocné opevnené ekonomické aj mocenské sídla na vyvýšeninách (Nitriansky Hrádok, Včelince, Veľká Lomnica, Dolný Smokovec-Pod lesom, Stránska pri Rimavskej Sobote, Dreveník v Spišskom Podhradí, Plešany, Veľký Šariš, Šarišské Michaľany). Ďalej sa rozšíril chov dobytka a oviec, spracovávanie vlny. Veľkosť kovových výrobkov sa zmenšila, pravdepodobne preto, lebo sa minuli povrchové nerastné ložiská. Na rozvinutú textilnú výrobu poukazujú hlinené prasleny (záťaž na vreteno) a cievky na navíjanie nití. Pochovávalo sa prakticky akýmkoľvek spôsobom. Dokladmi kultu sú ploché štylizované idoly (Šarovce), závesky z hliny v tvare sekier, drobná zoomorfná plastika. Špecifické sú 4 pohrebiská v údolí Slanej (z toho dve na Slovensku Gemer a Včelince, ostatné v Maďarsku), kde popol mŕtvych ukladali do nádob v tvare ľudského tela (tzv. sovích váz), ktoré sa vymykajú z badenskej kultúry a najbližšie paralely majú v Tróji.

Otázka: Ako sa stavali prednostne centrá v období klasickej bádenskej kultúry ?
Odpoveď: ako mocné opevnené ekonomické aj mocenské sídla na vyvýšeninách

Otázka: V ktorom období je keramika tmavej farby ?
Odpoveď: V období klasickej bádenskej kultúry

Otázka: Čo je typické v období klasickej bádenskej kultúry ?
Odpoveď: typické sú džbány a poháriky s vysokým uchom a kanelovanou spodnou časťou, ako aj veľké dvojdielne misy.

Otázka: Aké oblasti sa osídlili po dlhšej prestávke v období klasickej bádenskej kultúry ?
Odpoveď: vyššie položené oblasti Slovenska

Otázka: Čoho chov sa rozšíril v období klasickej bádenskej kultúry ?
Odpoveď: sa rozšíril chov dobytka a oviec
Badenská kultúra

V období bolerázskej skupiny má keramika má často motív tzv. rybej kosti alebo cikcakovitý ornament a poháriky majú pásikovité uchá čiastočne vybiehajúce nad okraj. Používajú sa vo veľkom medené výrobky, ale aj štiepaná aj brúsená industria. Sídliská sú prevažne výšinné opevnené (Bratislava, Devín) alebo nížinné (Nitriansky Hrádok – Vysoký breh, Žlkovce). Domy boli asi zrubovej konštrukcie. Hroby boli s kostrovým rítom aj žiarovým rítom, ale zachovali sa len ojedinelé hroby, nie pohrebiská. Bežne sa už používali kone a vozy so záprahmi. Bolerázska skupina je na východnom Slovensku slabo zastúpená a vyššie oblasti Slovenska ešte zostávali neosídlené.

Otázka: Ako sú opevnené sídliská ?
Odpoveď: Sídliská sú prevažne výšinné opevnené (Bratislava, Devín) alebo nížinné (Nitriansky Hrádok – Vysoký breh, Žlkovce).

Otázka: Aký motív má keramika v období bolerázskej skupiny ?
Odpoveď: tzv. rybej kosti alebo cikcakovitý ornament

Otázka: Aké uchá majú poháriky v období bolerázskej skupiny ?
Odpoveď: majú pásikovité uchá čiastočne vybiehajúce nad okraj

Otázka: Aké výrobky sa používajú v období bolerázskej skupiny ?
Odpoveď: Používajú sa vo veľkom medené výrobky, ale aj štiepaná aj brúsená industria

Otázka: Akej konštrukcie boli domy v období bolerázskej skupiny ?
Odpoveď: Domy boli asi zrubovej konštrukcie.
RP-1

Ako je už napísané vyššie, hlavné nečistoty predstavovali prirodzene sa vyskytujúce ropné nečistoty a zložky vzniknuté disociáciou a polymerizáciou zložiek petroleja. Hlavným zdrojom problémov bývajú sírnaté látky, pretože pri vysokých teplotách spôsobujú koróziu kovov a navyše aj malé množstvo síry podporuje polymerizáciu. Ďalšie zložky, ktoré musia byť odstránené, sú alkány a arény, ktoré majú tendenciu polymérovať nielen pri zvýšených teplotách, ale aj pri dlhodobom skladovaní. Vďaka tomu je RP-1 menej toxická ako benzín a ostatné letecké palivo. Oproti klasickému kerozínu RP-1 neobsahuje lineárne alkány, ale zložitejšie vetvené a cyklické molekuly. Najžiadanejšie zložkou RP-1 sú polycyklické reťazce s C12 a viac. Okrem chemických prímesí musia byť odstránené aj mechanické nečistoty ako prach a sadze, ktoré zanášajú palivové vedenie a spôsobujú opotrebenie ventilov a čerpadiel, ktoré používajú RP-1 ako mazivo.

Otázka: Aký je rozdiel medzi palivom RP-1 a klasickým kerozínom ?
Odpoveď: Oproti klasickému kerozínu RP-1 neobsahuje lineárne alkány, ale zložitejšie vetvené a cyklické molekuly

Otázka: Prečo sú sírnaté látky v palive pre raketoplán problémové ?
Odpoveď: pretože pri vysokých teplotách spôsobujú koróziu kovov a navyše aj malé množstvo síry podporuje polymerizáciu

Otázka: Prečo sú alkány a arény problémové pre palivo rakteoplánu ?
Odpoveď: majú tendenciu polymérovať nielen pri zvýšených teplotách, ale aj pri dlhodobom skladovaní

Otázka: Ktoré zložky sú najžiadanejšie v palive RP-1 ?
Odpoveď: polycyklické reťazce s C12 a viac
RP-1

RP-1 sa vďaka svojej cene, nižším nárokom na skladovanie a celkovo nižším nárokom na technologickú úroveň raketového motora, prevažne používa ako palivo nižších stupňov nosných rakiet. Používali ho americké Atlas, Thor, Delta, Saturn V a ďalšie. V bývalom Sovietskom zväze je petrolej pre raketové motory označovaný T-1 a RG-1 a jeho vlastnosti sú takmer zhodné s RP-1. Jediný rozdiel je jeho vyššia hustota, 820 - 850 kg/m3 oproti 810 u RP-1. Všetky rakety patriace do rodiny rakiet R7 (Vostok, Sojuz) používajú túto variantu RP-1 . Hoci sa RP-1 používa hlavne na vesmírne aplikácie, používali ho aj prvé medzikontinentálne balistické rakety USA (SM-65 Atlas, SM-68 Titan) a sovietska  R-7, ale čoskoro ho nahradili iné typy s motormi na tuhé pohonné látky alebo palivami na báze hydrazínu.

Otázka: Prečo sa RP-1 používa ako palivo nižších stupňov nosných rakiet ?
Odpoveď: vďaka svojej cene, nižším nárokom na skladovanie a celkovo nižším nárokom na technologickú úroveň raketového motora

Otázka: Aký je rozdiel medzi petrolejmi T-1 , RG-1 a RP-1 ?
Odpoveď: Jediný rozdiel je jeho vyššia hustota, 820 - 850 kg/m3 oproti 810 u RP-1

Otázka: Ako je označovaný petrolej pre raketové motory v Sovietskom zväze ?
Odpoveď: V bývalom Sovietskom zväze je petrolej pre raketové motory označovaný T-1 a RG-1

Otázka: Ktoré rakety využívali RP-1 ?
Odpoveď: Používali ho americké Atlas, Thor, Delta, Saturn V a ďalšie
RP-1


Palivo RP-1 bolo vyvinuté v polovici 50. rokov 20. storočia, keď dochádzalo k zvyšovaniu výkonov raketových motorov a to so sebou prinášalo vyššie teploty a tlaky. Potreba chladenie týchto výkonných motorov viedla k využitiu regeneratívneho systému chladenia, keď celý objem paliva prúdi sústavou chladiacich kanálov a odvádza teplo z kritických miest motora. Vysoká teplota a prítomnosť síry spôsobovali disociáciu molekúl a následnú polymerizáciu jednotlivých zložiek. Produkty týchto reakcií často spôsobovali zanášanie alebo upchanie chladiacich kanálikov. Následkom upchatia bolo prehriatie a následné prepálenie častí motora. RP-1 bolo zbavené sírnatých látok, alkénov a arénov, čím sa značne zvýšila spoľahlivosť motorov.

Otázka: Kedy bolo vyvinuté palivo RP-1 ?
Odpoveď: vyvinuté v polovici 50. rokov 20. storočia

Otázka: Kvôli čomu bolo vyvinuté palivo RP-1 ?
Odpoveď: Palivo RP-1 bolo vyvinuté v polovici 50. rokov 20. storočia, keď dochádzalo k zvyšovaniu výkonov raketových motorov a to so sebou prinášalo vyššie teploty a tlaky

Otázka: Čoho bolo palivo RP-1 zbavené ?
Odpoveď: RP-1 bolo zbavené sírnatých látok, alkénov a arénov, čím sa značne zvýšila spoľahlivosť motorov.
RP-1

RP-1 (Rocket Propellant-1 alebo Refined Petroleum-1) je vysoko rafinovaná forma petroleja používaná ako palivo raketových motorov. Chemicky má takmer zhodné vlastnosti ako petrolej, ale obsahuje minimum prímesí, ktoré sa v ropných produktoch bežne vyskytujú. Obmedzenie nečistôt sa týka hlavne síry, jej zlúčenín a uhľovodíkov s nenasýtenými väzbami ako alkény, alkíny a arény. V porovnaní s tekutým vodíkom (LH2) je RP-1 lacnejšie, lepšie uskladniteľné (kvapalný vodík si vyžaduje kryogénne technológie), ale poskytuje menší špecifický impulz (Isp). Oproti hydrazínu a jeho derivátom má vyšší Isp a nie je toxický, na druhej strane ho však nemožno skladovať dlhodobo v nádržiach a preto sa nehodí ako palivo pre dlhotrvajúce misie.

Otázka: Oproti čomu má RP-1 vyšší Isp ?
Odpoveď: Oproti hydrazínu a jeho derivátom má vyšší Isp a nie je toxický

Otázka: Čo je to RP-1 ?
Odpoveď: RP-1 (Rocket Propellant-1 alebo Refined Petroleum-1) je vysoko rafinovaná forma petroleja používaná ako palivo raketových motorov.

Otázka: Aké má RP-1 chemické vlastnosti ?
Odpoveď: Chemicky má takmer zhodné vlastnosti ako petrolej, ale obsahuje minimum prímesí, ktoré sa v ropných produktoch bežne vyskytujú.

Otázka: Aké je RP-1 v porovnaní s tekutým vodíkom ?
Odpoveď: V porovnaní s tekutým vodíkom (LH2) je RP-1 lacnejšie, lepšie uskladniteľné (kvapalný vodík si vyžaduje kryogénne technológie), ale poskytuje menší špecifický impulz (Isp).

Otázka: Kde RP-1 nemožno skladovať dlhšie ?
Odpoveď: v nádržiach a preto sa nehodí ako palivo pre dlhotrvajúce misie.